Bollivud aktyorlarining auksionda sotilgan eng qimmatbaho buyumlari (foto)

Serial yoki filmda ishlatilgan buyum va kiyim-kechaklarning keyingi taqdiri nima bo‘lishi ko‘pchilik teletomoshabin va muxlislarga qiziq bo‘lsa, ajab emas. Ma’lumotlarga qaraganda, suratga olish jarayoni yakunlanganidan keyin aktyorlar liboslarining hammasi qutilarga solinadi va loyiha nomi yozib, olib qo‘yiladi. Ulardan keyinchalik ham foydalanish mumkin, faqat bosh qahramon tomonidan emas, masalan, Hind kinolarida qo‘shiq ijro etilganda orqa fonda raqsga tushadigan qiz va yigitlar kiyishi, shunda ham kiyim avvalgidan o‘zgartirilishi mumkin. Ba’zida esa aktyorlar filmda ular uchun qadrli bo‘lib qolgan buyumni esdalik sifatida olib qo‘yishi mumkin. Bunga Bollivud yulduzi Rishi Kapurning ijrosi davomida kiygan sviterlarni yig‘ishi yaqqol misol.
Madxuri Dikshitning 408 ming dollarlik yashil “lexenga”si

Aktrisaning “Devdas” filmidagi ijrosida kiygan barcha liboslari o‘ziga xos ko‘rinishga ega bo‘lgan. Liboslar qahramon fe’l-atvoriga mos ravishda, buyurtma asosida tikilgan. Film ekran yuzini ko‘rganidan keyin bozorda ko‘ylakka o‘xshash ko‘plab nusxalar paydo bo‘la boshlagan, ammo bir muxlis filmdagi libosning originalini xarid qilishni istagan. U auksionda Madxuri “Maar Dala” qo‘shig‘ini ijro qilishda kiygan yashil “lexenga”ni 3 kror (408 ming dollar)ga sotib olgan.
Kishor Kumarning 76 ming dollarlik taqdim qilinmagan qo‘shig‘i

“Tum hi to ho” deb nomlangan va taqdim qilib ulgirilmagan qo‘shiq Kishor tomonidan vafot etishidan atigi uch kun avval, 1987-yil oktabrda yozilgan. Auksionda ijodkorning ashaddiy muxlislaridan biri ushbu qo‘shiqni 0,56 kror (76 ming dollar)ga sotib olib, tinglash baxtiga muyassar bo‘lgan.
Dev Anandning 5451 dollarlik oq-qora fotolari

Devning 45 dona, imzosi tushirilgan oq-qora fotosi 400 ming rupiy (5451)ga sotilgan.
Priyanka Chopraning 3407 dollarlik oyoq kiyimi

2013-yilda YuNISEF tomonidan tashkil qilingan “Qizlarni qutqaramiz” dasturi uchun Priyanka auksionga o‘zining Christian Louboutin brendi tomonidan taqdim qilingan pushti poyabzalini qo‘ygan. Ushbu oyoq kiyim 250 ming rupiy (3407 dollar)ga sotib olingan.
Amir Xonning 2125 dollarlik kriket tayoqchasi

Aktyorning “Bir kuni Hindistonda” filmidagi ijrosi davomida foydalangan kriket tayoqchasi 156 ming rupiy (2125 dollar)ga sotilgan. Auksionda yig‘ilgan mablag‘dan xayriya sifatida foydalanilgan.
Shammi Kapurning 2125 dollarlik sharfi

1961-yilda suratga olingan “Jungli” filmida Shammi tomonidan taqilgan sharf 156 ming rupiy (2125 dollar)ga xarid qilingan. Mazkur filmda aktyor kiygan kurtka esa shu auksionning o‘zida 88 ming rupiy (1199 dollar)ga sotilgan. Uni Amir Xon o‘z kolleksiyasi uchun xarid qilgan.
Salmon Xonning 1935 dollarlik sochig‘i

Salmon Xonning “Menga turmushga chiqasanmi?” serialida foydalangan sochig‘i 142 ming rupiy (1935 dollar)ga sotib olingan. Mablag‘ xayriya ishlariga sarflangan.
Farux Shayxning 1307 dollarlik uzugi

Farux Shayx “Azizam Umrao” filmida gavdalantirgan qahramon uzugi auksionda 96 ming rupiy (1307 dollar)ga sotilgan.
Madxuri Dikshitning 1089 dollarlik sariq sarisi

Madxuri “O‘g‘il” filmining “Dhak Dhak Karne Laga” klipida kiygan sariq rangli sari yosh qiz va ayollar orasida trendga aylangan. Ushbu libosning nusxalari uchun navbat tinmagani bilan, originalini xarid qilish faqatgina bir muxlisga nasib qilgan va bu unga 80 ming rupiy (1089 dollar)ga tushgan.